Miljoene rand se opgraderings in Kaapstad beplanSeepunt-promenade (Foto: Jean van der Meulen/Pixabay) Stad Kaapstad beplan verskeie opgraderings en verbeteringswerk aan verskeie strandfronte aan die Valsbaai- en Atlantiese kuslyn. “Kaapstad se kuslyn en natuurreservate is besonderse bestemmings. Duisende besoekers geniet dié natuurlike ruimtes wat tydens die Covid-19-pandemie selfs nog meer gewild geraak het,” sê Marian Nieuwoudt, burgemeesterskomiteelid vir ruimtelike beplanning en omgewingsake. “Dit bied ŉ veilige plek waar ons buite en in die natuur kan saamkom en dra by tot die stad se reputasie as ŉ wêreldklas bestemming. Sommige van dié geriewe en strukture moet egter opgeknap word en dit is hoekom ŉ groot deel van ons kapitale begroting in die nuwe finansiële jaar aan verbeterings spandeer sal word.” Die direktoraat se kapitale begroting vir die nuwe finansiële jaar, wat op 1 Julie 2021 begin, beloop R137,7 miljoen met die volgende prioriteite: Die direktoraat is ook betrokke by en werk nou saam met ander departemente om plaaslike prioriteitsinisiatiewe (LAPI’s) te realiseer sodat gebiede opgeknap kan word wat deur misdaad geteister word. Dit sluit in: Nieuwoudt het bygevoeg tot R6,8 miljoen word ook geoormerk vir die opknapping van die Philippi-varsproduktemark. Daar is ook planne vir die Bellville-sakedistrik, Philippi-geleentheidsgebied en die Gateway-gebied in die middestad.